Φ.Λ.Ο.Μ.Π.Α.: Φίλη Λόγω Όγκου Μάζας Περιφέρειας και Ασχήμιας

The DUFF είναι ο τίτλος μιας αμερικανικής νεανικής ταινίας, η οποία είναι βασισμένη στο ομώνυμο μυθιστόρημα του Κόντι Κέπλινγκερ. Η ταινία γράφτηκε από τον Τζος Α. Κέγκαν και σκηνοθετήθηκε από τον Άρι Σάντελ. Πρωταγωνιστές είναι οι Μέι Ουίτμαν, Ρόμπι Άμελ, Μπέλα Θορν, Νικ Έβερσμαν, Σκάιλερ Σάμουελς & Μπιάνκα Σάντος. Η ταινία κυκλοφόρησε στις 20 Φεβρουαρίου 2015 (ΗΠΑ) ενώ λίγο νωρίτερα, στις 12 Φεβρουαρίου, προβλήθηκε μόνο στο Λος Άντζελες.

 Πλοκή 
Η Μπιάνκα Πάιπερ (Μέι Ουίτμαν) είναι μια μαθήτρια της τρίτης λυκείου που ζει στα προάστια της Ατλάντα. Αν και οι κολλητές της, Τζες (Σκάιλερ Σάμουελς) και Κέισι (Μπιάνκα Σάντος) είναι πολύ δημοφιλείς και στυλάτες σε αντίθεση με εκείνη, δεν φαίνεται να την ενοχλεί ιδιαίτερα στο πως βλέπει τον εαυτό της. Το μόνο που σκέφτεται είναι πως θα πλησιάσει τον Τόμπι (Νικ Έβερσμαν), ο οποίος της αρέσει. 

Όλη της η ψυχολογία και η θεωρία θα αλλάξουν όμως, τη βραδιά που η ψωνάρα του σχολείου, Μάντισον (Μπέλα Θορν) οργανώνει ένα πάρτυ και καλεί όλους τους μαθητές. Εκεί ο ωραίος του σχολείου, Γουές (Ρόμπι Άμελ), με τον οποίο ήταν φίλοι ως παιδιά, θα της πει ότι είναι η “Duff” (Designated Ugly Fat Friend) = (Καθορισμένη Άσχημη Παχύσαρκη Φίλη) της παρέας της και γι αυτό περνάει συνεχώς απαρατήρητη απ' όλους. Εκείνη στην αρχή αρνείται να το δεχτεί, έπειτα όμως συνδυάζει κάποια γεγονότα και βρίσκει λογική στα λεγόμενα του. Τότε αποφασίζει να αλλάξει τελείως...

 Διανομή 
ΗθοποιόςΡόλοςΜέι ΟυίτμανΜπιάνκα ΠάιπερΡόμπι ΆμελΓουέσλεϊ ΡαςΜπέλα ΘορνΜάντισον ΜόργκανΣκάιλερ ΣάμουελςΤζες ΧάριςΜπιάνκα ΣάντοςΚέισι ΚορντέροΝικ ΈβερσμανΤόμπι ΤάκερΡόμανι ΜάλκοΠρίνσιπαλ ΜπουχάνανΚεν Τζέονγκκος ΆρθουρΆλισον ΤζάνεϊΝτότι ΠάιπερΚρις Γουίλντκος ΦίλμορΡεμπέκα ΓουέιλΚέιτλινΜαχάλεϊ ΜάνινγκΚάραΤζέι Τζέι ΓκρινΤρέβορΝτανιέλ ΛινΜάγιαΝτεμίτριους ΜπράιτζιςΤζάρετΜουριέλ ΤέλιοΜαράιαΝτανιέλ ΣέρικΚάρι ΓουεσκόβιτςΈρικ Καβάριακος Γκόμεζ

Κατηγορία:Ταινίες του 2015
Κατηγορία:Αγγλόφωνες ταινίες
Κατηγορία:Αμερικανικές ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές ανεξάρτητες ταινίες
Κατηγορία:Αμερικανικές εφηβικές κωμικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στο Τέξας
Κατηγορία:Ταινίες παραγωγής Lions Gate Entertainment